32005D0028
L 015/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 януари 2005 януари
за изменение на Решение 93/52/ЕИО по отношение на декларацията, според която някои провинции в Италия са свободни от бруцелоза (B. Melitensis), и на Решение 2003/467/ЕО по отношение на декларацията, според която някои провинции в Италия са свободни от туберкулоза по говедата, бруцелоза по говедата и ензоотична левкоза по говедата
(нотифицирано под номер С(2004) 5548)
(текст от значение за ЕИП)
(2005/28/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално глава I, точка 4 и глава II, точка 7 от приложение А и глава I, буква Д от приложение Г към нея,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (2), и по-специално глава 1, точка II от приложение А към нея,
като има предвид, че:
(1)
Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата и признаването им на статут на държава-членка или на регион, официално свободни от тази болест (3) съдържа списък с регионите на държавите-членки, които официално са признати за свободни от бруцелоза (B. Melitensis), съгласно Директива 91/68/ЕИО.
(2)
В провинции Florence, Livorno, Lucca, Massa-Carrara, Pisa, Pistoia, Prato и Siena в регион Toscana и в провинции Perugia и Terni в регион Umbria най-малко 99,8 % от стопанствата с овце и кози са официално свободни от бруцелоза. Освен това тези провинции са поели задължението да спазват други условия, определени от Директива 91/68/ЕИО, относно извършването на случайни проверки след признаването на съответните провинции за свободни от бруцелоза.
(3)
Следователно провинциите Florence, Livorno, Lucca, Massa-Carrara, Pisa, Pistoia, Prato и Siena в регион Toscana и провинции Perugia и Terni в регион Umbria следва да бъдат признати за официално свободни от бруцелоза (B. Melitensis) по отношение на стопанствата за овце и кози.
(4)
Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки (4) съдържа списък с регионите на държавите-членки, обявени за свободни от туберкулоза по говедата, бруцелоза по говедата и ензоотична левкоза по говедата.
(5)
Италия е представила на Комисията документи, които показват спазването на условията, предвидени в Директива 64/432/ЕИО, по отношение на провинция Como в регион Lombardia и провинция Prato в регион Toscana, за да могат тези провинции да могат да бъдат обявени официално за свободни от туберкулоза по говедата.
(6)
Италия е представила на Комисията документи, които показват спазването на условията, предвидени в Директива 64/432/ЕИО, от провинция Brescia в регион Lombardia, провинция Prato в регион Toscana и провинции Perugia и Terni в регион Umbria, за да могат тези провинции да могат да бъдат обявени официално за свободни от бруцелоза по говедата.
(7)
Италия е представила също на Комисията документи, които показват спазването на условията, предвидени в Директива 64/432/ЕИО, от провинция Pavia в регион Lombardia, провинция Massa-Carrara в регион Toscana и провинции Perugia и Terni в регион Umbria, за да могат тези провинции да бъдат обявени официално за свободни от ензоотична левкоза по говедата.
(8)
Вследствие оценката на документите, представени от Италия, следва провинция Como в регион Lombardia и провинция Prato в регион Toscana да се обявят официално за свободни от туберкулоза по говедата, провинция Brescia в регион Lombardia, провинция Prato в регион Toscana и провинции Perugia и Terni в регион Umbria за свободни от бруцелоза по говедата, провинция Pavia в регион Lombardia, провинция Massa-Carrara в регион Toscana и провинции Perugia и Terni в регион Umbria за свободни от ензоотична левкоза по говедата.
(9)
Решения 93/52/ЕИО и 2003/467/ЕО следва да бъдат съответно изменени.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/52/ЕИО се изменя съгласно приложение I към настоящото решение.
Член 2
Приложения I, II и III към Решение 2003/467/ЕО се изменят съгласно приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 12 януари 2005 година.